Кітапхана-ғажайып қазына .

Эссе

 Әр адамның ең жақын досы,...

 өмір досы кітап болуға тиіс

М.Әуезов

Қоғамымыздың дамуы ақпараттың кең таралуымен, мәдениет мәйегін халыққа тереңдетіп түсіндіру мәселелерімен тиянақтала түседі. Осындай маңызды істерге шамшырағы жарқыраған аралдай, оты өшпеген қара ошақтай, қараңғы түнде алдан жарқыраған жарық сәуледей жол нұсқайтын-мектеп кәтапханашысы. Рухани тарихын, ата-бабаларымыздың салт-дәстүрлерін, әдеп-ғұрпын тануда кітаптың берер көмегі ұшан теңіз. Ұстаздардың ұстазы Ыбырай Алтынсарин атамыз: «Оқысаңыз, балалар, шамнан шырақ жағылар» деп алдағыны көрегендікпен болжаған. Мұндағы «шамы» тұңғиық терең білім, ғылым болса керек. Осынау білім деген шамның жарқырай түсуі үшін кітаптың, сол кітаптың жинақталар жері- кітапхананың қашанда тұғыры биік болуы тиіс.

Кітапхананың қазіргі кезде, жас жеткіншектердің өскелең талабын қанағаттандыруда, рухани байлығын, жалпы қабілетін,ой-өрісін дамытуда, жоғары эстетикалық талғамын қалыптастыруда оқырманның қызығушылығын арттыруда алатын орны ерекше. Сонымен қатар, кітапханамызда оқырманымызды қызықтыру үшін сынып жетекшілерімен, пән мұғалімдерімен бірлесе көптеген іс-шаралар өткізіліп тұрады. Мектебімізде «Есірткі-қауіпті дерт» тақырыбында 7-8 сынып оқушыларымен пікірсайыс өткізілді. Оның мақсаты-әлем халқы үшін үлкен-қатер төндіріп отырған тажалдың алдын алу, балаларды жамандықтан жиендіріп, жақсылыққа, ізгілікке тәрбиелеу. Пікірсайыс барысында ел ертеңі- бүгінгі жастар осы мәселе төңірегінде өз ойларын қозғап, пікір алысты. Өзіндік талғам-дарын, пікірлерін ашық айтып, оны табандылықпен қорғай білді.

Адамзат баласына керекті білім мен рухани байлықтың бәрі кітаптан табылады. Ал, білімнің қайнар бастауы болып саналатын кітапты сақтайтын, жинақтайтын, оны оқырманға жеткізетін- кітапхана. «Адамға ауа қандай қажет болса, кітапхана да сондай қажет» деген көрнекті жазушы Оралхан Бөкейдің сөзі кітапхананың өмірдегі орнын дәл айқындап тұрған жоқ па? Қазіргі ғылыми-техникалық прогрестің қарқынды дамуында кез-келген кітаптың мәтінін, айтар ойын әп сәтте компьютерден тауып алатын жағдай жетсек те, кітапхананың орны бөлек.

Мектеп кітапханаларының өз ерекшеліктері бар. Мектеп кітапханасы әрқашан да өз уақытының деңгейінде болып, мектептің алға қарай дамуына ат салысып және балалар мен жеткіншекетерді тәрбиелеуде белсене көмектесуі тиіс.

Кітапханада бала тұңғыш рет кітаппен жұмыс істей бастайды. Оған зор кітап әлеміне бойлауға көмектесіп, кітапты құрметтеп сүюді, онымен жұмыс істеуге үйрету-біздің төл міндеттіміз. Жас жеткіншіктердің сапалы білім, саналы тәрбие алуына өзіндік мол үлес қосады.

Кітап-адамның зор рухани байлығы. Әр сыныптың жпас ерекшеліктеріне қарай кітапхана көпшілік тәрбие жұмыстарын жүргізіледі. Заман талабына сай, кітапхана іші безендіріліп отырылады. Әрбір оқырманның ұсыныс тізімдері жасалынып, библиографиялық шолулар өтеді.

Күнделікті шығармашылық және жан-жақты жұмыс арқасында мектеп кітапханасы оқушыларды оқыту-тәрбиелеу жұмысының маңызды бөлігіне айналды.